10. การควบคุมภายใน

การกำกับดูแลกิจการที่ดีของบริษัท

คณะกรรมการ บริษัทฯ คณะกรรมการตรวจสอบ และ ผู้บริหาร มีหน้าที่รับผิดชอบ
ต่อประสิทธิภาพในระบบ การควบคุมภายใน ต่อเนื่อง
โดยคณะกรรมการบริษัทฯมีการทบทวนนโยบายต่างๆและมอบหมายให้คณะกรรมการตรวจสอบสอบทานและประเมินผลระบบการควบคุมภายในให้มีความโปร่งใส
ที่จะช่วยลดความเสี่ยงทางธุรกิจ และการบริหารทรัพย์สินของบริษัทฯอย่างมีประสิทธิภาพ
ทั้งนี้ในการปฏิบัติงานตรวจสอบภายใน
ฝ่ายตรวจสอบภายในได้สอบทานระบบการควบคุมภายในของแต่ละหน่วยงานของบริษัทฯที่วางไว้มีความถูกต้องเพียงพอ
ถ้าเกิดการปฏิบัติหน้าที่บกพร่องที่มีสาระสำคัญจะทำรายงานถึงคณะกรรมการตรวจสอบและคณะกรรมการบริษัทฯให้พิจารณาสั่งการแก้ไข
นอกจากนี้บริษัทยังได้มีนโยบายที่ให้กรรมการ ผู้บริหาร
และพนักงานปฏิบัติตามจรรยาบรรณในการปฏิบัติหน้าที่ด้วยความสุจริตและยุติธรรมอย่างสม่ำเสมอ
และไม่ให้เข้าไปมีส่วนรวมในการกระทำหรือปกปิดการกระทำใดๆ
ที่ก่อให้เกิดความเสื่อมเสียแก่บริษัท บริษัท ถือว่าบุคคลดังกล่าวมีความผิดอย่างร้ายแรง
และหากพบว่าบุคคลข้างต้นได้นำข้อมูลภายในบริษัทไปใช้เพื่อประโยชน์ส่วนตน
จะถูกลงโทษตามข้อบังคับพนักงานของบริษัทต่อไป

1.  การควบคุมการปฏิบัติงานของฝ่ายบริหาร

บริษัทมีการแบ่งแยกหน้าที่ความรับผิดชอบระหว่างคณะกรรมการบริษัทกับฝ่ายจัดการอย่างชัดเจน
โดยคณะกรรมการบริษัท
ทำหน้าที่ในการกำหนดนโยบายและกำกับดูแลการดำเนินงานของฝ่ายจัดการให้เป็นไปตามนโยบายที่กำหนด
ดังนั้นประธานกรรมการ และกรรมการผู้จัดการจึงเป็นบุคคลคนละคนกัน
โดยทั้งสองตำแหน่งต้องผ่านการคัดเลือกจากคณะกรรมการบริษัทเพื่อให้ได้บุคคลที่มีความเหมาะสมที่สุดนอกจากนี้
คณะกรรมการบริษัทยังเป็นผู้กำหนดแผนบริหารงานในด้านต่างๆและมอบหมายอำนาจหน้าที่ให้ดำเนินงานภายใต้นโยบายต่างๆที่กำหนดไว้
และรับผิดชอบผลการดำเนินงานโดยรวม
ควบคุมค่าใช้จ่ายและงบลงทุนตามขอบเขตที่คณะกรรมการอนุมัติในแผนงานประจำปี
ดำเนินการตามนโยบายด้านบุคคล แก้ปัญหาหรือข้อขัดแย้งที่มีผลกระทบต่อองค์กร
ตลอดจนการควบคุมภายในด้านการบันทึกบัญชีและข้อมูลสารสนเทศ และการดูแลจัดเก็บทรัพย์สิน
ออกจากกันเพื่อตรวจสอบซึ่งกันและกันได้ บริษัทฯมีการจัดทำคู่มือการปฏิบัติงาน
การทำรายการเกี่ยวโยงของบริษัทจดทะเบียน การทำธุระกรรมของบริษัทกับผู้ถือหุ้นรายใหญ่
กรรมการ
ผู้บริหารหรือผู้ที่เกี่ยวข้องกับบุคคลดังกล่าวจะพิจารณาเสมือนเป็นรายการที่กระทำกับบุคคลภายนอก
และเป็นไปตามหลักการที่ทางคณะกรรมการตลาดหลักทรัพย์กำหนด
และสำนักงานคณะกรรมการกำกับหลักทรัพย์และดูแลตลาดหลักทรัพย์

2.ระบบสารสนเทศและการสื่อสารข้อมูล

บริษัทจัดให้มีข้อมูลที่สำคัญต่าง ๆ อย่างเพียงพอเพื่อประกอบการตัดสินใจของคณะกรรมการบริหาร
ในการประชุม มีเอกสารประกอบการบันทึกบัญชีครบถ้วน และถูกจัดเก็บอย่างเป็นหมวดหมู่
และจัดขึ้นตามนโยบายบัญชีตามหลักการบัญชีที่รับรองทั่วไปและเหมาะสมกับธุรกิจ
ตลอดจนบริษัทฯได้ใช้ระบบคอมพิวเตอร์ในการ ควบคุมระบบงานภายในทั้งหมด
ซึ่งฝ่ายตรวจสอบสามารถสอบทานทุกรายการได้

3. การติดตามและประเมินผล

บริษัทมีกระบวนการ ขั้นตอน และเครื่องมือที่สนับสนุนให้ผู้บริหารและคณะกรรมการต่างๆ
สามารถติดตามการปฏิบัติงาน การพัฒนาประสิทธิภาพ การประเมินผล ได้ตามเกณฑ์มาตรฐาน
ที่กำหนดดัชนีชี้วัดผลการตรวจสอบ(Key Performance Indicators – KPI)
และคณะกรรมการได้เปรียบเทียบผลการดำเนินการของผ่ายบริหารเป็นไปตามเป้าหมายการดำเนินธุรกิจที่กำหนดไว้
ถ้าผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
บริษัทได้ดำเนินการแก้ไขภายในระยะเวลาที่เหมาะสม
ตลอดจนบริษัทได้มีการปฏิบัติตามระบบการควบคุมภายในอย่างสม่ำเสมอและมีการรายงานผลการตรวจสอบแต่ละไตรมาสเสนอคณะกรรมการตรวจสอบ
และคณะกรรมการตรวจสอบสามารถปฏิบัติงานได้อย่างอิสระ ในการวิเคราะห์รายงาน
โดยในปีที่ผ่านทางบริษัทฯ สามารถปฏิบัติงานอย่างรัดกุมเพียงพอ

4.  การบริหารความเสี่ยง

  บริษัทฯมีการกำหนดวัตถุประสงค์ขององค์กรที่ชัดเจนครอบคลุมสิ่งที่องค์กรต้องการบรรลุวัตถุประสงค์ระดับกิจกรรมเกี่ยวข้องกับระบบการทำงานที่สำคัญขององค์กร
  และสอดคล้องเชื่อมโยงกับวัตถุประสงค์และแผนยุทธ์ศาสตร์ขององค์กร
  ผู้บริหารการระบุความเสี่ยงในระดับองค์กร และครอบคลุมในระดับกิจกรรมที่สำคัญ

5.  สิทธิของผู้ถือหุ้น

บริษัทมีนโยบายในการปฏิบัติต่อผู้ถือหุ้นอย่างทัดเทียมกันและได้กำหนดให้มีขั้นตอนการประชุมผู้ถือหุ้นและเป็นไปตามหลักเกณฑ์ของตลาดหลักทรัพย์แห่งประเทศไทย

ในปี 2555 บริษัทฯได้จัดประชุมผู้ถือหุ้น 1 ครั้ง คือประชุมสามัญผู้ถือหุ้น
บริษัทฯได้จัดส่งหนังสือนัดประชุมพร้อมทั้งข้อมูลประกอบการประชุมตามสาระต่างๆ
ให้ผู้ถือหุ้นทราบล่วงหน้าก่อนวันประชุมตามวาระต่างๆ ให้ผู้ถือหุ้นทราบล่วงหน้าก่อนวันประชุมประมาณ
14 วันทำการ
โดยแต่ละวาระมีความเห็นของคณะกรรมการประกอบและมีการบันทึกการประชุมอย่างถูกต้องครบถ้วน
เพื่อให้ผู้ถือหุ้นสามารถตรวจสอบได้
บริษัทฯได้เปิดโอกาสให้สิทธิผู้ถือหุ้นในการมอบฉันทะในกรณีที่ไม่สามารถเข้าร่วมประชุมได้
นอกจากนี้บริษัทฯได้เผยแพร่ข้อมูลเกี่ยวกับการประชุมผู้ถือหุ้นไว้ในเว็ปไซต์ของบริษัทฯแลผู้ถือหุ้นสามารถส่งคำถามที่เกี่ยวกับการดำเนินงานของบริษัทฯมาได้ทางเว็ปไซต์ก่อนวันประชุมผู้ถือหุ้น

  รายงานจากคณะกรรมการตรวจสอบ

เรียน ผู้ถือหุ้น บริษัท กฤษดามหานคร จำกัด(มหาชน)

คณะกรรมการตรวจสอบของบริษัท กฤษดามหานคร จำกัด (มหาชน)
มีโครงสร้างที่เป็นอิสระจากผู้บริหารของบริษัท ซึ่งประกอบด้วยผู้ทรงคุณวุฒิ
ซึ่งเป็นกรรมการที่เป็นอิสระจากผู้บริหาร และมีคุณสมบัติครบถ้วนตามตลาดหลักทรัพย์แห่งประเทศไทย
ปัจจุบันคณะกรรมการตรวจสอบของบริษัทมีจำนวน 3 ท่าน ซึ่งประกอบด้วย

1. นายวัชรกิติ วัชโรทัย ตำแหน่งประธานกรรมการตรวจสอบ

2. นายฉวิวัชร์ พีชผล ตำแหน่งกรรมการตรวจสอบ

เป็นกรรมการผู้ทรงคุณวุฒิด้านบัญชี

3. นายจตุรพล ภูมิวสนะ ตำแหน่งกรรมการตรวจสอบ

นางปราณี หิรัญบรรเทา เลขานุการคณะกรรมการตรวจสอบ

คณะกรรมการตรวจสอบปฏิบัติหน้าที่ตามที่ได้รับมอบหมายจากคณะกรรมการบริษัทฯ
โดยปฏิบัติหน้าที่อย่างเป็นอิสระ เป็นไปตามหลักธรรมาภิบาลและจรรยาบรรณ
ไม่มีข้อจำกัดในการตรวจสอบ และได้รับความร่วมมือจากบริษัทเป็นอย่างดี
ซึ่งสอดคล้องตามประกาศตลาดหลักทรัพย์แห่งประเทศไทย โดยปี
2555คณะกรรมการตรวจสอบได้มีการประชุมร่วมฝ่ายจัดการ ผู้บริหารระดับสูง ผู้สอบบัญชี
อย่างเป็นทางการรวมทั้งสิ้น 5 ครั้ง โดยในครั้งที่ 5
เป็นการประชุมกับผู้สอบบัญชีภายนอกโดยไม่มีฝ่ายบริหารของบริษัท รวมสรุปสาระสำคัญได้ดังต่อไปนี้

-   การตรวจสอบงบการเงิน

  คณะกรรมการตรวจสอบได้พิจารณาสอบทานรายงานงบการเงินประจำไตรมาส
  ประจำงวดครึ่งปีและประจำปีที่ผ่านการสอบทานและตรวจสอบจากผู้สอบบัญชีภายนอก
  เพื่อนำเสนอให้คณะกรรมการบริษัทพิจารณาอนุมัติ
  ในส่วนที่เกี่ยวกับการนำเสนอข้อมูลหน้างบการเงิน
  การเปิดเผยข้อมูลในหมายเหตุประกอบงบการเงิน รวมทั้งนโยบายการบัญชีที่สำคัญ
  โดยประชุมร่วมกับผู้บริหารกลุ่มบัญชีและการเงิน ซึ่งพบว่า
  รายงานทางการเงินดังกล่าวมีความถูกต้องตามที่ควรในสาระสำคัญตามมาตรฐานทางบัญชีที่ยอมรับโดยทั่วไป
  นอกจากนี้คณะกรรมการตรวจสอบได้ประชุมร่วมกับผู้สอบบัญชีภายนอก

-   การควบคุมภายในและการตรวจสอบภายใน

  คณะกรรมการตรวจสอบได้พิจารณาสอบทานร่วมกับผู้ตรวจสอบภายในอย่างสม่ำเสมอ
  โดยดำเนินการตามแผนประจำปี สอบทานความเหมาะสมของผังการบริหารงาน กำลังพล
  และงบประมาณลงทุนและรับทราบการตรวจสอบภายใน
  สามารถปฏิบัติงานให้สำเร็จตามวัตถุประสงค์ ดังนี้

1.  การควบคุมภายในด้านบริหาร บริษัทกำหนดพันธกิจ และวัตถุประสงค์ขององค์กร
    เป็นลายลักษณ์อักษรและสื่อความให้บุคลากรทุกคนเข้าใจเพื่อให้การดำเนินงานบรรลุวัตถุประสงค์
    พร้อมทั้งมีการวางแผนการดำเนินงานการจัดสรรทรัพยากรและอัตรากำลังนอกจากนี้ได้มีการกำหนดกระบวนการทำงานและติดตามผล
    เพื่อให้บุคลากรปฏิบัติงานอย่างมีประสิทธิภาพ ประสิทธิผล
    และปฏิบัติตามกฎหมายระเบียบข้อบังคับ และมาตรฐานที่กำหนด

2.  การควบคุมภายในด้านการจัดซื้อจัดจ้าง บริษัทฯมีระเบียบและข้อกำหนดว่าด้วยการจัดซื้อจัดจ้าง
    ซึ่งได้กำหนดหน้าที่ความรับผิดชอบในกระบวนการการจัดซื้อจัดจ้างไว้ชัดเจนในการซื้อแต่ละครั้ง
    ทางบริษัทฯจะมีคณะกรรมการจัดซื้อจัดจ้างพิจารณากั่นกรองเพื่อหาข้อสรุปในราคาที่จะซื้อเสนอคณะกรรมการจัดการพิจารณาอนุมัติโดยคณะกรรมการจัดซื้อจัดจ้างจะมีตัวแทนจากหลายฝ่ายเข้าร่วมเป็นคณะกรรมการ

3.  การควบคุมภายใน ด้านการเงินและบัญชี บริษัทฯนำระบบสารสนเทศมาควบคุมกระบวนจ่ายเงิน
    บันทึกบัญชี โดยแต่ละระบบสามารถ Cross check
    กันได้โดยแต่ละฝ่ายต้องพึ่งพาอีกฝ่ายงานจึงจะสำเร็จ

4.  การควบคุมภายใน ด้านการบริหารทรัพยากรบุคคล
    มีกระบวนการสรรหาเพื่อให้ได้บุคลากรที่มีความรู้ความสารถตามที่กำหด
    มีระบบค่าตอบแทนที่เหมาะสมเป็นธรรม มีการกำหนดหน้าที่ความรับผิดชอบ
    มาตรฐานการปฏิบัติงานและระบบติดตาม มีระบบให้ข้อมูลแลการสื่อสารที่มีประสิทธิภาพเพียงพอ

-   การสอบทานการเปิดเผยข้อมูลของบริษัทในกรณีที่เกี่ยวโยงกันหรือรายการที่มีความขัดแย้งทางผลประโยชน์

  คณะกรรมการตรวจสอบพิจารณารายการเกี่ยวโยงหรือรายการที่อาจมีความขัดแย้งทางผลประโยชน์ให้ความเห็นต่อคณะกรรมการบริษัทก่อนเข้าทำรายการ
  เพื่อให้เกิดความโปร่งใสและเป็นไปตามหลักเกณฑ์ของตลาดหลักทรัพย์แห่งประเทศไทย
  ซึ่งไม่พบประเด็นที่เป็นสาระสำคัญในเรื่องรายการเกี่ยวโยงหรือมีความขัดแย้งทางผลประโยชน์

-   การปฏิบัติตามหลักเกณฑ์การกำกับดูแลกิจการที่ดี

  บริษัทให้ความสำคัญในการบริหารงานตามหลักเกณฑ์การกำกับดูแลกิจการที่ดี
  มุ่งเน้นให้มีการควบคุมดูแลการปฏิบัติงานให้มีประสิทธิภาพมากขึ้น เพื่อให้มีความโปร่งใส
  และจริยธรรมก่อให้เกิดความเชื่อมั่นแก่ผู้ถือหุ้น ผู้ลงทุน และผู้ที่เกี่ยวข้องทุกฝ่าย
  ได้มีการตรวจสอบและจัดให้มีการรายงานของกรรมการที่เกี่ยวข้อง
  และเปิดเผยผ่านทางตลาดหลักทรัพย์แห่งประเทศไทยทราบอย่างทันเวลาเพื่อเผยแพร่ข่าวสารให้ผู้ถือหุ้น

-   พิจารณาคัดเลือกผู้สอบบัญชีภายนอก ปี 2556

  พิจารณา คัดเลือก และเสนอชื่อผู้สอบบัญชี พร้อมกำหนดค่าตอบแทนสำหรับปี 2556 โดยคัดเลือก
  บริษัท กรินทร์ ออดิท จำกัดเป็นผู้สอบบัญชีของบริษัทสำหรับรอบระยะบัญชีสิ้นสุดวันที่ 31 ธันวาคม
  2556 ต่อเนื่องจากปีที่แล้ว การแต่งตั้งผู้สอบบัญชีจะได้นำเสนอต่อที่ประชุมผู้ถือหุ้น ประจำปี 2556
  เพื่อให้ความเห็นชอบต่อไป

-   การสอบทานการบริหารความเสี่ยง

  คณะกรรมการตรวจสอบ ได้พิจารณานโยบายการบริหารความเสี่ยง
  และแนวทางการบริหารความเสี่ยง
  รวมถึงการกำกับดูแลนโยบายและหน้าที่เกี่ยวข้องกับการบริหารความเสี่ยงของบริษัท
  รวมทั้งสอบทานประสิทธิภาพของระบบการบริหารความเสี่ยง ตลอดจน
  ปัจจัยความเสี่ยงและกลยุทธ์การจัดการความเสี่ยงที่สำคัญๆของธุรกิจ
  โดยมีการประชุมร่วมกับฝ่ายจัดการบริษัทฯ
  พร้อมทั้งให้คำเสนอแนะเพื่อให้บริษัทนำไปปรับปรุงได้ดียิ่งขึ้น

โดยสรุปคณะกรรมการตรวจสอบให้ความสำคัญกับการควบคุมภายในเพื่อให้ระบบการควบคุมภายในมีประสิทธิภาพเพียงพอ
ไม่มีข้อบกพร่องเป็นสาระสำคัญและการบริหารความเสี่ยงอย่างต่อเนื่อง
คณะกรรมการตรวจสอบเชื่อมั่นว่า
บริษัทมีความมุ่งมั่นที่จะพัฒนาปรับปรุงระบบการปฏิบัติงานให้ดีขึ้นอย่างต่อเนื่อง
ซึ่งย่อมมีส่วนผลักดันให้องศ์กรมีระบบการบริหารที่ดี อยู่ในกรอบจริยธรรมที่ดี และปฏิบัติตามกฎหมาย
ข้อบังคับ และระเบียบต่างๆ อย่างถูกต้องสม่ำเสมอ ซึ่งจะเป็นผลให้บริษัทฯ
ได้รับความไว้วางใจจากลูกค้า และผู้ถือหุ้น

ในนามคณะกรรมการตรวจสอบ

นายวัชรกิติ วัชโรทัย

  ประธานกรรมการตรวจสอบ